Miss Universe 1985

Ang Miss Universe 1985 ay ang ika-34 na edisyon ng Miss Universe pageant, na ginanap sa James L. Knight Convention Center, Miami, Florida, Estados Unidos noong 15 Hulyo 1985.

Pagkatapos ng kompetisyon, kinoronahan ni Yvonne Ryding ng Suwesya si Deborah Carthy-Deu ng Porto Riko bilang Miss Universe 1985. Ito ang ikalawang tagumpay ng Porto Riko sa kasaysayan ng kompetisyon. Nagtapos bilang first runner-up si Teresa Sánchez ng Espanya, habang nagtapos bilang second runner-up si Benita Mureka ng Zaire.

Mga kandidata mula sa 79 na bansa at teritoryo ang lumahok sa kompetisyong ito. Pinangunahan ni Bob Barker ang kompetisyon, samantalang si Joan Van Ark ang nagbigay ng komentaryo sa buong kompetisyon. Nagtanghal sina John Denver at Clint Holmes sa edisyong ito. Ito rin ang unang edisyon ng Miss Universe sa ilalim ng pamumuno ni George Honchar, na pumalit kay Harold Glasser noong Marso 1985.

Kasaysayan

Lokasyon at petsa ng kompetisyon 
Pinili muli ng mga pageant organizer sa dalawang magkasunod na taon ang Miami bilang host city ng Miss Universe pageant. Naglaan ang lungsod ng $2 milyon para sa pagpopondo ng pageant, ngunit hindi nasisiyahan si Honchar sa hindi umano'y kakulangan ng lokal na suporta para sa pageant, at sinabi niya na iniisip niyang ilipat sa susunod na taon ang kompetisyon sa Espanya, Kanada, Cairo, o sa Budapest.

Pagpili ng mga kalahok 
Ang mga kalahok mula sa 79 na mga bansa at teritoryo ay napili upang lumahok sa kompetisyon.

Unang sumali sa edisyong ito ang bansang Dominika at bumalik ang mga bansang Bahamas, Hayti, Senegal, Sri Lanka, at Tahiti. Huling sumali noong 1974 ang Senegal, noong 1977 ang Hayti, noong 1981 ang Tahiti, at huling sumali noong 1983 ang Bahamas at Sri Lanka. Hindi sumali ang mga bansang Aruba, French Guiana, Guadalupe, Martinika, Namibya, Suwisa, Timog Aprika, at Turkiya sa edisyong ito. Hindi sumali ang Aruba matapos matanggalan ng prangkisa ang national director ng Miss Aruba pageant na si Ronny Brete. Hindi sumali ang French Guiana, Martinika at Guadalupe dahil simula sa edisyong ito, ipapadala na lamang nila ang kanilang kandidata sa Miss France. Hindi sumali si Alice Pfeiffer ng Namibya dahil sa hindi isiniwalat na dahilan. Mayroon sanang kandidata mula sa Turkiya na lalahok sa edisyong ito, subalit ito ay nagkaroon ng isang emergency appendectomy isang buwan bago ang kompetisyon. Hindi sumali ang Suwisa matapos mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Pagbitiw ni Miss South Africa 
Noong Abril 1985, hiniling ng lungsod ng Miami sa Miss Universe Organization na huwag ipadala ang kandidata ng Timog Aprika sa lungsod dahil sa banta ng mga demonstrasyon sa patakaran ng apartheid sa Timog Aprika, matapos magsimula ang Free South Africa protests noong 21 Nobyembre 1984 sa Estados Unidos. Nangako ang Free South Africa Movement na magsasagawa sila ng isang demonstrasyon laban sa Miss Universe kung ipinagpatuloy ng kandidata mula sa Timog Aprika ang kanyang partisipasyon sa kompetisyon. Noong Mayo 20, inanunsyo ng pamahalaan ng Timog Aprika na bibitiw na sa kompetisyon si Miss South Africa 1985 Andrea Stelzer para sa kanyang kaligtasan. Kalaunan, lumahok si Andrea Stelzer sa Miss Universe 1989 sa Cancun, Mehiko bilang kandidata ng Alemanya.

Mga resulta

Mga pagkakalagay

Mga iskor sa kompetisyon

Mga espesyal na parangal

Best National Costume

Kompetisyon

Pormat ng kompetisyon 
Tulad noong 1984, 10 semi-finalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 10 mga semi-finalist, at kalaunan ay napili ang limang pinalista na sumabak sa question and answer round.

Komite sa pagpili 

 Hardy Aimes – 
 Simon MacCorkindale – Ingles na aktor
 Rocío Jurado – Kastilang mangaawit at aktres
 Victor Banerjee – Indian na aktor
 Lorraine Downes – Miss Universe 1983 mula sa Bagong Silandiya
 Susan George – Ingles na aktres sa pelikula at telebisyon
 Dong Kingman – Pintor na Intsik-Amerikano
 Olga Guillot – Kubanang mangaawit
 Sheryl Lee Ralph – Amerikanang aktres at mangaawit
 Robin Moore – Amerikanong manunulat
 June Taylor – Amerikanang choreographer

Mga kandidata 
79 na kandidata ang lumahok para sa titulo.

Mga tala

Mga sanggunian

Panlabas na kawing 

 

1985